# data[].attributes.body
Onlinemagyartanar
Legnagyobb meglepetésemre a magyartanárok nem bővelkednek túlzottan szakmai csoportokat illetően. Az Onlinemagyartanár címet viselő zárt csoporthoz való belépéshez néhány kérdésre kell válaszolni, ami után elfogadásra kerülhet a csatlakozási kérelem. A csoport leírása alapján szakmai-módszertani online tudásmegosztás történik 2630 tag között. Rengeteg anyag érhető el, bár tény, hogy semmilyen rendszer nem mutatkozik a tartalommegosztást illetően, Láthatóan 2015 óta folyamatosan aktív a csoport, de egy-egy kiemelt bejegyzésből látható, hogy problémák is előfordultak (személyeskedés, sértegetés). A csoportnak saját szabályzata próbál keretet szabni, de természetesen határsértők a tanárok között is akadnak.

# data[].attributes.body
A Coursera talán az egyik legismertebb olyan felület, ahol minőségileg megkérdőjelezhetetlen tudáshoz lehet hozzájutni. A világ legelismertebb egyetemeinek oktatóitól tanulhatsz, illetve közben rengeteg anyaghoz férhetsz hozzá. Gyakorlatilag megadatik az a lehetőség, hogy ugyanazt kapd, mint az a hallgató, aki pl. a Stanfordon tanul. Mivel többnyire felsőoktatásban használt tematikus kurzusokról van szó, elsősorban a fiatal felnőttek az alsó korosztály, de több nyelvtanulós óra is elérhető, amelyeket nehezebben lehetne kategorizálni életkori célközönség szempontjából. Felső határ pedig természetesen nincs. A tudás hatalom, a jó pap pedig holtig tanul.
Jóllehet nemcsak mobilalkalmazásként elérhető, de jelen bejegyzés keretei között az app sajátosságairól fogok beszélni. Saját felhasználói tapasztalat alapján elmondhatom, hogy bár a weblap használata sem túl bonyolult, az app jóval praktikusabbnak tűnik.
Nemcsak a regisztráció ingyenes, hanem a legtöbb kurzus elvégzése is, fizetni abban az esetben kell, ha hivatalos papírt szeretnél a kurzus teljesítéséről (ezt azért érdemes előre átgondolni, hiszen a papírt nem a pénzedért, hanem a valós teljesítményedért kapod, amihez kellő időbeli ráfordítás szükséges).
Katalógusban kereshetőek tudományterületek szerint az aktuális kurzusok, de természetesen a címszavas kereső is elérhető. Ugyanakkor egy másik opció lehetővé teszi, hogy általad megjelölt érdeklődési körök szerint ajánlatokat tegyen számodra.
Az applikáció nagy előnye, hogy a kurzushoz tartozó anyagokat külön-külön vagy egészben is le lehet tölteni, így stabil internetkapcsolat sem szükséges ahhoz, hogy tanulj. Minden részfeladatnál fel van tüntetve, hogy kb. mennyi idő teljesíteni, illetve az is elérhető, hogy mennyi időt kell még rászánnod arra, ha a hetek teljes anyagát teljesíteni szeretnéd. Természetesen az egyéni nyelvtudástól nagy mértékben függ, hogy ki milyen gyorsan tud egy szöveget feldolgozni, milyen alapossággal szeretne elmélyülni a tartalomban. Továbbá akkor sem kell elkeseredni, ha nincs elég időd mindent teljesíteni, hiszen át is lehet ugrani egy-egy feladatot (az elvégzett egységeket szintén jelöli az alkalmazás).
A Courserát elsődlegesen otthoni tanulásra ajánlanám, de természetesen tanóra keretén belül is hasznosítani lehet belőle egy-egy anyagot, alapvetően viszont egyéni tanulásra lett kifejlesztve. Az egyes kurzusok kínálta fórumok szerepét viszont kiválóan átveheti az iskolai óra, ehhez viszont az az előfeltétel, hogy otthon tanulmányozzák az anyagot.

# data[].attributes.body
A LearningApps egy olyan felület, ahol tanárok és diákok egyaránt létre tudnak hozni olyan tankockákat, amelyek elősegíthetik az érdekesebb, színesebb tanulást. Ugyanakkor nemcsak készíteni lehet saját használatra, hanem a már meglévő, ellenőrzött és publikussá tett anyagok közül is lehet válogatni tantárgyanként, de nyelvet váltva is találhatunk hasznos anyagokat. A tankockák címében általában a téma mellett a korosztály is megjelölésre kerül, így még inkább megkönnyíti a keresést. Viszonylag egyszerűnek mondható a szerkesztői felülete, így nem szükséges különösebb előképzettség ahhoz, hogy valami létrehozzon egy minőségi tartalmat. A tananyag feldolgozására több lehetőség közül is lehet választani: párkereső, csoportba rendezés, idővonal, egyszerű sorbarendezés, rövid válasz, hozzárendelés képeken, többválasztásos kvíz, hiányos szöveg, keresztrejtvény, szókereső, legyen ön is milliomos  és még sorolhatnám. Szóval, nem panaszkodhat senki arra, hogy túl kevés opció közül lehet kiválasztani a leginkább adekvát sémát.
A tankocka típusa szerint nagyszámú pedagógiai célra lehet felhasználni. Például kvíz vagy legyen ön is milliomos játékkal témazáró tesztet is lehet iratni. Az én tankockám frontális előadást követő egyéni gyakorlatra készült. A verslábak típusainak elméleti ismerete után a konkrét példával történő tudás elmélyítése a következő lépcső. Mivel nem ismeretes a megadott verssor a diákok előtt, így több szempontból is kihívást jelent nekik. Azzal, hogy egy pozícióhoz nemcsak a szöveget, hanem a versláb nevét és képletét is hozzá kell rendelniük, egyszerre több minden kerül rögzítésre, a végén pedig maga a nagy Gatsby gratulál nekik, jóllehet nem időmértékes verselésben (de persze ez is szerkeszthető még, mivel a felület a későbbi javítást is engedélyezi, ami nagyon hasznos funkció).

# data[].attributes.body
egyszerű ismeretfelmérő teszt

# data[].attributes.body
Irodalom 7

# data[].attributes.attachment_link.title
Getting Started with Google Classroom | EDTech Made Easy - GOOGLE CLASSROOM TUTORIAL

# data[].attributes.attachment_link.description
Don't forget to like, comment, and subscribe so you don't miss future videos!

# data[].attributes.body
A Google alkalmazásai közül kétség kívül a Google Classroom (online tanulástámogató rendszer) nyújt a legtöbb lehetőséget a tanítás területén, hiszen több saját alkalmazás beépítését, felhasználását is lehetővé teszi (slides, documents, drive stb.) Korábban nem találkoztam az alkalmazással, de úgy tűnik, hogy rendkívül felhasználóbarát, ugyanakkor a beállítások révén sok minden szabályozható, akár az anyagok, feladatok publikálási dátuma. Természetesen, rengeteg segítő, magyarázó videó elérhető az alkalmazással kapcsolatban (ezek közül egyet linkeltem is), bár ezek nélkül is úgy tűnik, hogy könnyen használható.
Jóllehet az alkalmazott példám nem a hagyományos tantervi szituációt terjeszti ki, de a nyitott felhasználás is azt mutatja, hogy milyen sok célra lehet használni. A Kórházsuli Alapítvány keretén belül önkéntesen segítek egy 7. osztályos lánynak magyar irodalomból és nyelvtanból. Általában heti rendszerességgel szoktunk találkozni, de előfordult, hogy az én elfoglaltságaim vagy az ő állapota miatt nem tudtuk megtartani az órát. Bár a Kórházsulinak van egy Moodle felülete, mégis úgy gondolom, hogy ez az alkalmazás több lehetőséget kínál. Elkészítettem egy kurzusfelületet, ami még anyagfeltöltésre vár.
Elsősorban különböző egyéni feladatokra használnám a felületet (szövegértési gyakorlatok, nyelvtani elemzések, jegyzetkészítés), így a megoldásokat akkor is ellenőrizni tudnám, ha nem tudnánk az adott héten találkozni, illetve a felmerülő kérdésekre is tudnék részleges vagy teljes választ adni.
Az alkalmazás nagy előnyének tekintem, hogy nagyon sok hasznos információt könnyen és gyorsan tudok megosztani a diákokkal, például egy hanganyag vagy plusz információt tartalmazó dokumentumok, amelyekhez bármikor hozzáférhetnek. Hátrány lehet, ha az iskolák nem csatlakoznak a G szolgáltatásokhoz, ugyanakkor bizonyos szinten személytelenebbé is válhat az oktatás (viszont jelen esetben ez nem áll fenn, hiszen az élőben és online egyaránt létrejön a kapcsolat tanuló és tanár között).

# data[].attributes.body
A blog alcímében szerepel a magyar mellett az orosz is, viszont eddig csak magyar irodalomra alkalmazható példákat hoztam. Ebben a bejegyzésben a szótanulásra készítettem online tesztet.
A Quizlet méltán híresült el szótanuló alkalmazásként, hiszen maga az alap működésmódja lehetővé teszi a változatos ismeretellenőrzést.
A mellékelt teszthez pozitív mellékneveket és női megnevezéseket használtam fel. A szókártyás tanulás mellett a helyesírást illetve a hallás utáni értést is lehet gyakorolni, ugyanakkor, ha az összes opción végighalad a tanuló, a teszt mindössze egy nyomatékos megerősítés.
A teszt korosztálytól és évfolyamtól független, alapvetően kezdő oroszos csoportnak szól, akik már magabiztosan használják a cirill betűket. (A Quizlet külön pozitívuma, hogy beépített cirill billentyűzetet tartalmaz, így nem kell a latin betűk között végigpróbálgani mindent, amíg végre megtalálnak egy-egy betűt. Szintén könnyítés, hogy elérhető telefonról is, ami talán még könnyebbé teszi az írásos válaszadást. A végső cél természetesen a szavak tudása, írásban, beszédben és hallás utáni értésben egyaránt, amelyek származhatnak az előzetes ismeretekből, de önálló tanulásként, illetve ismétléskor is kiválóan alkalmazható.
(Először egy Kahoot-játékot készítettem, de milyen ott csak egy feladattípust tudtam létrehozni, ezért készítettem Quizletet is.)

# data[].attributes.attachment_link.description
Start studying Russian with Hilda. Learn vocabulary, terms, and more with flashcards, games, and other study tools.

# data[].attributes.body
hogy vizuálisan is rögzüljön

# data[].attributes.body
Napjainkban már elengedhetetlen, hogy akár tanárként, akár diákként ne vegyünk tudomást az úgynevezett 4K-ról. A képlet teoretikus nyitja nem csak kevesek kiváltsága, íme:

1K: Kritikai gondolkodás: az információk hitelességének, forrásának ellenőrzése
2K: Kreativitás: egyedi, önálló ötletek megfogalmazása és kivitelezése
3K: Kommunikáció: társadalmi normáknak megfelelő verbális és nonverbális közlés
4K: Kollaboráció: együttműködés szűkebb és tágabb közösségekben

Mivel most már mindenki előtt világosak a fogalmak, nincs más hátra, mint a pedagógus saját készségeinek előhívása, hogy az elmélet gyakorlatba léphessen, sőt, a vállalkozás ennél jóval meredekebb, hosszú távra kell mindezt beüzemelni, nem elégedhetünk meg a rövidtávú memóriával.
Véleményem szerint az irodalomoktatás már a digitális kompetencia megjelenése előtt is igyekezett az említett készségeknek megfelelni, valószínűleg a diszciplína alapvető jellemzői vagy egyéb elvárások okán. Természetesen ez nem jelenti azt, hogy minden maradhatna a régiben, és nem lenne szükség a megújulásra. A négy készség egyidejű fejlesztését egy kortárs irodalomtörténeti probléma mentén tudnám fejleszteni, konkrétan Háy János Kik vagytok ti? című kötete illetve az akörül kialakult szakmai vita kapcsán. A terjedelmes kötet fejezeteit kisebb csoportokra osztva kapnák meg a diákok. A szöveg elsődleges ismerete ilyetén elengedhetetlen, de nem szükséges a teljes kötetet mindenkinek ismernie ahhoz, hogy véleményt tudjon megfogalmazni. A kötet körül megjelenő kritikák, beszélgetések felkutatása lenne a következő lépés, amely során kérhetnek tanácsot, útbaigazítást, de konkrét forrásmegjelölést nem. A kutatómunka során a kapott anyagokat meg kell osztaniuk az osztályközösség minden tagjával. A következő lépés az információ feldolgozása és összevetése a Háy-szöveggel. Mindegyik csoportnak állást kell foglalnia a vitában, és érvekkel alátámasztott véleményüket, eredményüket be kell mutatniuk az osztály előtt. Ezt követően lehetőség nyílik az esetleges véleményütköztetésre, a félreértések tisztázására. Mivel a Háy-kötet több ponton helytelen irodalomtörténeti adatokat közöl, a gyakorlat során ráláthatnak, hogy nemcsak az online média közöl helytelen, pontatlan, félrevezető információkat, hanem a fake news és a brit tudósok kategóriája a magyar kiadók és szerzők élvonalába is befészkelődik, így a hitelesként megszokott forrásokat is érdemes ellenőrizni. E gyakorlat során jóllehet elsődlegesen a kritikai gondolkodás kialakítása kerül előtérbe, de a különböző részfeladatok a kommunikációt, a kollaborációt illetve a kreativitást mint fejlesztendő készségeket egyaránt támogatják.